bluuebunny/crossref_metadata_2025 huggingface dataset:
Lambaian Goodwill Bridge: Sebuah kisah cinta keluarga di Tanah Ratu
Authors: Ameen Fendi
Published: July 2021

Perjalanan menuntut ilmu di bumi asing dalam suasana baharu yang penuh cabaran boleh menjadikan seseorang itu gagal atau berjaya, bergantung kepada kemampuan masing-masing. Ramai yang pulang dengan tangan kosong atau menghabiskan pengajian separuh jalan dan ramai juga yang pulang dengan kejayaan.Novel ini mengisahkan Malik, seorang tutor dari Universiti Teknologi Malaysia (UTM) yang mengikuti pengajian PhD dalam bidang computer security di Queensland University of Technology (QUT), Brisbane, Australia.Setelah dua tahun berada di bumi Queensland (Tanah Ratu), Malik bersua dengan seorang pelajar perempuan di universiti yang sama, pada suatu musim dingin di atas jambatan pejalan kaki yang sibuk, merentangi South Bank ke kampus QUT yang terletak di Gardens Point.Pertemuan itu telah menarik Malik kepada soal cinta, ketika beliau sedang memberi tumpuan kepada pengajiannya yang masih berbaki kira-kira dua tahun. Pelbagai cabaran muncul dalam hidup Malik, antara cintanya kepada Maiza dan pengajian yang sedang diikutinya. Pun begitu, Malik dapat menempuhi dengan jayanya. Sementelah, kedua-dua ibu-bapa mereka merestui hubungan cinta yang terjalin.Dugaan demi dugaan dihadapi oleh kedua-duanya.Cinta bidadari Inggeris yang fasih berbahasa Melayu turut mengocakkan riak Sungai Brisbane menjadi gelombang ganas, seganas hempasan badai di pantai Coral dalam perhubungan mereka. Akhirnya Malik dan Maiza berjaya disatukan di bawah ikatan perkahwinan.Mereka hidup bahagia dan berjaya dalam pelajaran.Sekembalinya ke tanah air, Malik terperangkap dalam gelora janda muda dan cinta dari seorang pelajar menelusuri keindahan Jambatan Bestari di Putrajaya.Gelora belum reda dalam rumah tangga mereka.Maiza tabah untuk kekal bersama Malik demi mengenangkan nasib Mia, anak perempuan mereka yang menghidapi autisme dan amat memerlukan kasih Malik.Malik menerima pengajaran dari perbuatannya, apabila diserang sejenis penyakit saraf.Apakah kesudahannya?
Pilihan raya umum ke-13: Kesinambungan politik baharu kekentalan politik lama
Authors: Ismail Muhamad Takiyuddin , Daud Sity
Published: July 2021

Fenomena politik baharu yang bermula semenjak PRU-10 1999 dilihat terus mencorakkan trend pengundian dalam PRU-13 yang berlangsung pada Mei 2013. Walaupun sedemikian, fenomena sebegini bukanlah trend yang konsisten jika dilihat dari dua sudut iaitu aktor yang mendukung gagasan ini dan juga pembalikan politik lama yang berlaku selepas sesuatu PRU. Penerusan pergeseran antara politik baharu dengan politik lama ini merupakan antara inti pati yang mendasari analisis di sembilan buah negeri yang terlibat dalam PRU-13 yang lalu. Pilihan raya yang disifatkan sebagai ibu segala pilihan raya ini ternyata memberikan paradoks kepada kedua-dua pihak yang bertanding iaitu Barisan Nasional dan Pakatan Rakyat yang kalah dalam menang dan menang dalam kalah. Biarpun keputusan PRU-13 terus menghantar mesej yang politik baharu tetap menjadi taruhan dan pilihan, perkembangan selepas PRU-13 menyarankan yang kedua-dua pihak semakin cenderung untuk kembali ke politik lama demi mengimbangi tuntutan perjuangan masing-masing.
Sejarah Kedah dua millenia
Authors: Ahmad Sabri Ahmad Zaharuddin Sani
Published: July 2021

Sejarah Kedah Dua Millenia mengandungi sembilan bab yang membincangkan tentang sejarah negeri Kedah Darul Aman dari setiap aspek. Ia merangkumi aspek kesultanan, pentadbiran, ekonomi, pendidikandan lain-lain dari zaman tradisi hingga kini.Penghasilan buku ini juga di harapkan dapat memberi kesedaran kepada setiap golongan masyarakat di Malaysia tentang sejarah negeri Kedah Darul Aman dengan lebih jelas. Pemahaman tersebut sangat penting bagi melahirkan rasa syukur dan terima kasih terhadap semua nikmat yang diperoleh sebagai rakyat Malaysia khususnya rakyat negeri Kedah Darul Aman.Buku ini juga mampu mengisi keperluan para pembaca dalam usaha mengetahui sejarah negeri Kedah dengan mendalam. Diharapkan dengan penghasilan buku ini, sejarah negeri Kedah Darul Aman terus tersemat tanpa dilupai oleh generasi akan datang.
Pengurusan sungai mengikut undang-undang
Authors: Ab. Wahab Norlida , Yaacob Nurli
Published: July 2021

Buku ini membincangkan aspek pengurusan sungai menurut undang-undang.Isu yang diketengahkan dan menjadi perkara utama perbincangan ialah sungai yang menjadi sumber utama membekalkan air kepada manusia. Namun, akibat daripada faktor yang pelbagai termasuk aktiviti manusia, kualiti air sungai berada pada tahap yang membimbangkan. Pencemaran yang berlaku terhasil daripada pembuangan sisa industri, domestik dan sebagainya menjejaskan kualiti air sungai yang sepatutnya membekalkan air bersih untuk kehidupan.Undang-undang dilihat sebagai salah satu mekanisme luaran yang mampu menjamin pengurusan sungai yang sempurna supaya terhindar dari sebarang unsur pencemaran. Selain itu, kerangka perundangan yang sedia ada diaplikasi di Malaysia menjadi punca perwujudan kerangka institusi yakni agensi atau jabatan yang ditubuhkan bagi tujuan melaksana dan menguatkuasakan perundangan tersebut.Atas dasar ini maka skop perbincangan adalah tertumpu kepada tiga perkara iaitu masalah pencemaran dan pengurusan sungai, peruntukan undang-undang yang terpakai di Malaysia, dan agensi yang terlibat dalam melaksana dan menguatkuasakan undang-undang.
Quantitative methods & their application in multidisciplinary area
Authors: Sharif Shamshuritawati
Published: July 2021

This book is a guide for researchers who are involved in statistical and decision science analyses.Both analyses are explained in detail with samples of real applications in daily life to assist readers to appreciate theoretical and mathematical formulations. It covers a wide variety of applications, including economic issues, i.e., stock markets, quality control in the garment industry, customer satisfaction in the banking industry, experimental design in electronic firms, performance of university web portals, daily fat intake, the optimization of shrimp catching activities, meal planning for nurseries and as well as fairness model in economic games.Understanding these analyses can assist researchers to prepare research reports and manuscripts more efficiently.
Islamic Finance Fundamentals With Applications in Malaysia
Authors: Osman Shahriza , Ghazali Zahiruddin , Syed Salim Syed Mohd Na’im
Published: July 2021

Islam postulates a unique link of contracts among the creator, man and society on the basis of Syariah law that directly affects the workings of the various social, political, economic, and financial systems. Therefore, to understand the way in which economic affairs and financial institutions are organized in an Islamic system, it is first necessary to comprehend the nature of this relationship. Consequently, one cannot study a particular aspect or part of an Islamic system, economics, for example, in isolation, without having understanding of the basic knowledge of Islamic finance.

Islamic finance products are contract-based. This book explains Islamic finance, which refers to the provision of financial services in accordance with Syariah law in chapter one. The Syariah law is the foundation for the establishment of an Islamic banking system. Chapter two illustrates the differences between the principles of Syariah and Tabii. Chapter three explains the Islamic theory of profit. Chapter four is about risk and uncertainty, which is known as gharar in Islamic finance. Chapter five discusses interest/riba, which is the most significance principle of Islamic banking. Chapter six explains some of the financial issues related to Islamic banking.
Multivariate statistic for researchers
Authors: Sharif Shamshuritawati , Ali Hazlina , Syed Yahaya Sharipah Soaad
Published: July 2021

This book is a valuable resource for those engaged in multivariate statistical techniques. Most chapters include a set of problems and solution that enable readers to overcome the drawback of the classical techniques.It covers a theoretical disadvantage of correlation and covariance test, Hotellings T2 statistic, local influence, and linear discriminant analysis to inspire new or young researchers with new ideas for theoretical improvement.This book is also worthy for people who want to learn multivariate statistics extensively.
Sastera siber: penciptaan dan apresiasi puisi
Authors: Ab Rahman Mohamad Azmi
Published: July 2021

Tak kenal, tanpa ilmu dan tanpa meminati puisi, maka tak akan seseorang jatuh cinta kepada puisi. Inilah kembara penulis dunia puisi siber yang dijelmakan dalam buku Sastera Siber: Penciptaan dan Apresiasi Puisi. Buku ini dihasilkan berdasarkan pengalaman penulis yang terlibat secara langsung dalam penulisan dan apresiasi serta penciptaan puisi siber.Selain teori tentang binaan unsur dalam puisi, proses penciptaan puisi, dan apresiasi puisi siber, buku ini juga menyediakan praktikal mudah menggunakan pendekatan FIRM.Pendekatan ini telah digunakan dalam kalangan pelajar universiti, khasnya UUM dan di luar universiti. Penerbitan buku ini diharap bermanfaat untuk para pelajar, pengkaji, penulis dan peminat sastera khasnya puisi siber.
Undang-Undang dan Tadbir Urus Sumber Manusia
Authors: Abdul Wahab Harlida , Hassan Mumtaj
Published: July 2021

Buku ini mengupas tentang perundangan berkaitan sumber manusia dan tadbir urus organisasi sektor awam dan swasta di Malaysia. Penulisan dalam buku ini dibincangkan mengikut tema yang khusus bermula dengan perspektif hubungan majikan dan pekerja, isu-isu perundangan dalam perhubungan pekerjaan dan tadbir urus pekerja di sektor awam. Buku ini mampu menyediakan pembaca dengan maklumat dan panduan berkaitan isu-isu kontemporari tadbir urus dan sumber manusia secara ilmiah.

Kebelakangan ini, pelbagai bentuk cabaran timbul dalam menguruskan sumber manusia di sesebuah organisasi, sama ada organisasi awam ataupun swasta. Segala isu dan permasalahan berkaitan dengan sumber manusia perlu ditangani dan diuruskan dengan sebaiknya. Paling penting, ia hendaklah berpandukan kepada perundangan sedia ada memandangkan perhubungan majikan dan pekerja adalah berbentuk perhubungan yang terkawal serta berada di bawah pemantauan undang-undang. Justeru, undang-undang adalah satu aspek yang tidak boleh dielakkan dalam menguruskan sumber manusia.

Buku ini bukan sahaja mensasarkan golongan pekerja, malah meliputi majikan, pengurus, pelajar dan mereka yang bakal menempuh alam pekerjaan untuk memahami isu-isu yang berkaitan. Walaupun berkonsepkan perundangan, maklumat dan kupasan isu-isu dikemukakan menerusi pendekatan umum dan bersifat santai bagi memudahkan kefahaman pembaca. Hal ini sekali gus dapat mendekatkan pembaca dengan bidang undang-undang.
Selected issues in Islamic economics
Authors: Harun Mukaramah , Abdul Jalil Ahmad Zafarullah , Abd. Wahab Norazlina
Published: July 2021

Selected Issues in Islamic Economics is a collection of articles discussing various issues from the perspective of Islamic economics.The book provides readers with new and contrasting views of issues currently facing Islamic institutions.The book can serve as a useful text for students and practitioners of Islamic economics.It also provides a unique opportunity for readers to not only comprehend Islamic economics but also to understand its future development and the role it plays in the global market.
Catatan seorang hamba
Authors: Hashim Norhashimah
Published: July 2021

Ini adalah catatan seorang hamba yang diberi nikmat daripada Allah SWT tetapi tidak pandai menghargai nikmat yang diberi itu.Ini adalah catatan seorang hamba yang sudah hampir terpesong haluan hidupnya tatapi masih tetap diterima oleh Dia Yang Maha Penyayang.Ini catatan seorang hamba dari lembah kejahilan dan kelalaian ke daerah kesedaran dan penyesalan.Ini adalah catatan penghijrahan seorang hamba yang amat bererti.Ia bukan hanya sekadar cerita tetapi kembara rohani dan jasmani seorang yang bergelar seorang hamba.
Asas keusahawanan: Ke arah pengukuhan minda dan kemahiran keusahawanan
Authors: Rahim Mohd Syahrir , Abd. Khalid Ahmad Zamil , Hj. Abdullah Sahadah , Abdullah Syahrina , Ahmad Saudah , Zakaria Norria , Adon Iskandar , Mohamad Armanurah , Poespowidjojo Donny Abdul Latief
Published: July 2021

Keusahawanan merupakan asas kepada pembangunan ekonomi masyarakat dan negara. Kepentingan bidang keusahawanan merangkumi pelbagai faedah sosial dan ekonomi kepada individu, masyarakat dan negara. Bidang keusahawanan telah membantu penjanaan peluang pekerjaan dan penghasilan pelbagai produk menerusi inovasi dan kreativiti usahawan. Impak yang diberikan ini telah meletakkan bidang keusahawanan sebagai teras dalam agenda negara menerusi Model Ekonomi Baharu dalam mentransformasikan pertumbuhan ekonomi negara ke tahap yang lebih tinggi. Pembangunan keusahawanan bermula dengan pembentukan budaya keusahawanan di peringkat awal sehinggalah ke peringkat pengajian tinggi. Berdasarkan kepada Lonjakan 1 Pelan Pembangunan Pendidikan Malaysia (Pengajian Tinggi) 2015- 2025, pihak Kementerian Pendidikan telah memberi penekanan kepada usaha membangunkan graduan holistik, seimbang serta bercirikan keusahawanan.

Sehubungan itu, modul ini telah direka bentuk dengan mengambil kira Kerangka Kelayakan Malaysia (KKM) 8 iaitu kemahiran mengurus dan keusahawanan. Kemahiran Keusahawanan di bawah domain ini merangkumi pembangunan minda keusahawanan dan kemahiran keusahawanan. Minda keusahawanan merujuk kepada pemikiran yang mempengaruhi perlakuan pelajar ke arah hasil dan aktiviti keusahawanan, di mana pelajar yang berminda keusahawanan akan mempunyai kecenderungan ke arah inovasi, peluang dan hasil reka cipta baharu.

Sementara itu, kemahiran keusahawanan pula meliputi sub-atribut seperti pengalaman keusahawanan, pengenalpastian peluang keusahawanan, toleransi risiko, lokus kawalan dalaman, pencapaian dan ketabahan, serta pengurusan kewangan. Modul ini bukan sahaja sesuai diguna dan dimanfaatkan oleh pelajar dalam jurusan perniagaan dan keusahawanan, malah turut sesuai bagi pelajar dalam lain-lain bidang bagi menjana budaya dan kemahiran keusahawanan. Dengan liputan yang komprehensif dalam pelbagai aspek keusahawanan, modul ini turut sesuai dijadikan rujukan oleh para usahawan terutamanya yang baru mula menceburi perniagaan.
Negarawan ASEAN: strategi mendepani konflik
Authors: Ahmad Sabri Ahmad Zaharuddin Sani
Published: July 2021

Setiap pemimpin yang mengetuai sesuatu kerajaan atau negara memerlukan sentuhan yang tersendiri dalam menangani konflik.Buku ini menceritakan cara kepimpinan tokoh negarawan terkemuka Malaysia, Indonesia dan Thailand dalam aspek tersebut.Antara tokoh negarawan yang diperihalkan dalam buku ini ialah seperti Tun Abdul Razak, Tun Hussein Onn, Tun Dr. Mahathir Mohamad dan Dato Sri Najib Tun Abdul Razak serta dua orang tokoh negarawan negara lain iaitu Sukarno, mantan Presiden Indonesia dan Pridi Banomyong, mantan Perdana Menteri Thailand.Umum mengetahui setiap tokoh ada cara yang tersendiri dalam usaha memperjuangkan hak dan maruah masyarakat serta negara masing-masing. Pendekatan yang diambil oleh mereka dapat dijadikan tauladan kepada setiap lapisan masyarakat agar memupuk perasaan cinta kepada negara.Buku yang memuatkan pelbagai kisah tokoh negarawan ASEAN yang terbilang ini diharap dapat menjadi panduan dan rujukan kepada masyarakat.Buku ini juga diharap dapat memberi kesedaran kepada masyarakat dalam mengenang jasa pemimpin terdahulu yang banyak menabur bakti kepada negara.
Business Accounting
Authors: Abdul Aziz Saliza , Sawandi Norfaiezah , Saad Ram Al Jaffri
Published: July 2021

This book is written with readers interest in our mind to have a basic knowledge on accounting. It outlines clearly the fundamental principles of the accounting in the most non accounting basic user friendly manner.The book is structured into 11 chapters which cover the main topics in the basic accounting course syllabus. The content is presented in a simple and stringht forward learning outcomes, chapters overviews and series of questions, yet with comprehensive coverage. Hints of solutions to all questions are given at the end of each chapter and all questions are developed to assess studing-learning outcomes.
Prinsip undang-undang di bawah Akta Syarikat 2016
Authors: Mohd Anuar Haslinda , Md. Salleh Khuzaimah , Hashim Marina , Mohamed Mazita , Bidin Muhammad Firdaus , Mahdzir Nazli , Ahmad Noor 'Aza , Abdul Samat Nor Hayati , Yaacob Nurli , Abdul Rahman Rohana , Azmi Ruzita , Mohamed Yusoff Zuryati
Published: July 2021

Akta Syarikat 2016 diperkenalkan hasil cadangan Suruhanjaya Syarikat Malaysia dan Jawatankuasa Semakan Semula Undang-undang Korporat untuk mewujudkan satu akta yang bersifat maju ke hadapan dan membantu komuniti perniagaan terutamanya industri kecil dan sederhana untuk lebih berdaya saing tanpa berkompromi dengan keperluan tadbir urus korporat yang teguh dan tulus.Oleh sebab Akta Syarikat 2016 baru diterima pakai, maka buku-buku rujukan tidak banyak di pasaran.Justeru, buku ini ditulis bagi membantu ahli akademik, para pelajar dan juga profesional untuk mendapatkan maklumat berkenaan dengan Akta Syarikat 2016.Buku ini bertujuan untuk memperkenalkan perubahanperubahan yang diketengahkan oleh Akta Syarikat 2016 dalam membincangkan beberapa aspek penting dalam undang-undang syarikat, pensyarikatan dan pengurusan perniagaan. Aspek-aspek penting yang dibincangkan ialah sejarah perundangan, undang-undang perkongsian dan juga klasifikasi syarikat. Tumpuan juga diberikan kepada aspek pemerbadanan syarikat, konsep modal syer, pinjaman, keahlian dan mesyuarat syarikat.Selain daripada itu perbincangan juga difokuskan kepada kuasa pengarah dan pegawai syarikat dan yang terakhir bagaimana proses sesuatu syarikat digulung.Perbincangan mengenai kedudukan Undang-undang syarikat di Malaysia dilakukan berdasarkan sumber undangundang yang utama Akta Syarikat 2016. Selain daripada itu Akta Kontrak 1950, Akta Perkongsian 1961, Akta Perkongsian Liabiliti Terhad 2012 dan juga garis panduan terpakai bagi Akta Syarikat 2016 juga dirujuk.Buku ini akan menjadi satu teks yang tidak ternilai bagi rujukan ahli akademik, pelajar dan juga profesional untuk mendapatkan maklumat berkenaan dengan Akta Syarikat 2016.
Siri novel remaja: rumah di tengah hutan
Authors: Latiff Hashim
Published: July 2021

Zarul, Krishnan dan Leong serta sahabat yang lain sedang mengikuti program perkhemahan sekolah di sebuah hutan. Ketiga-tiga anak muda ini merupakan sahabat baik dan pelajar harapan Cikgu Zukini iaitu guru yang bersama-sama dalam perkhemahan tersebut. Dalam hutan tersebut, mereka terjumpa sebuah rumah usang misteri yang menyebabkan mereka tertarik untuk menyiasat. Hasilnya amat mengejutkan dan mereka cuba memberitahu Cikgu Zukini. Adakah Cikgu Zukini dan ketiga-tiga sahabat ini dapat merungkai misteri rumah usang tersebut?
Siri novel remaja: udang galah
Authors: Latiff Hashim
Published: July 2021

Seorang anak muda bernama Ipan ialah seorang pengusaha ladang ternakan udang galah di kampungnya yang berjaya. Ipan mempunyai sahabat iaitu Bob di sekolah tetapi disebabkan cemburu kerana tidak terpilih sebagai pemain bola sepak mewakili sekolah mereka, Bob mempunyai hasrat untuk merosakkan ladang ternakan udang Ipan.Akhirnya mereka menjadi teman baik semula kerana sangkaan Ipan bahawa Bob yang ingin memusnahkan ladang ternakan miliknya tersasar. Siapakah yang merosakkan ladang ternakan udang milik Ipan sebenarnya?
Pengorganisasian organisasi
Authors: Yusoff Noraniza
Published: July 2021

Buku teks ini berfaedah kepada pelajar program pengurusan pembangunan, pengurusan, organisasi dan program lain.Buku ini diterbitkan bertujuan untuk memberikan ilmu pengetahuan berkenaan pengorganisasian organisasi merangkumi konsep organisasi, jenis organisasi, teori, struktur pengorganisasian, kepimpinan, komunikasi dan lain-lain.Buku ini dapat memberikan pendedahan berkenaan aktiviti pengorganisasian organisasi seperti pengulangan dan prinsip-prinsip yang menjadi panduan kepada organisasi.
Biografi Dol Ramli: Bapa penyiaran Malaysia
Authors: Mustaffa Che Su , Ab Ghani Rohani
Published: July 2021

Buku ini merupakan satu karya biografi tentang Tan Sri Dol Ramli iaitu pengasas Radio dan Televisyen Malaysia (RTM). Beliau merupakan wira yang tidak didendangkan kerana tidak ramai yang mengenali beliau berbanding dengan sumbangan yang begitu besar terhadap sejarah penyiaran negara. Buku ini menghuraikan sejarah hidup Dol Ramli sejak kecil di Singapura, persekolahan dan pendidikan di universiti. Seperti diakuinya dalam satu temu bual, kemiskinan dan kesusahan semasa kecil merupakan pendorong kepada kejayaannya. Ranjau hidup itulah yang memberikan kekuatan kepada beliau untuk mencari peluang bagi mengubah nasibnya.Pencapaian Dol Ramli dalam dunia penyiaran didorong oleh minatnya yang tinggi, pengalaman bertugas dengan dunia penyiaran semasa penjajah dan juga kesedaran nasionalisme yang mendalam. Semasa hayatnya beliau bertanggungjawab menyusun jabatan penyiaran bagi tujuan mengisi kemerdekaan negara terutama dalam menyampaikan mesej kerajaan supaya difahami, dihayati dan diamalkan oleh rakyat.Dol Ramli merupakan arkitek penyiaran Malaysia yang disifatkan mempunyai pelbagai bakat seni.Berbekalkan kepada keazaman, bakat dan dedikasi dalam pelajaran dan karier, Dol berjaya mengukir kejayaan bukan sahaja dalam bentuk pencapaian peribadi, malah yang lebih penting membentuk hala tuju bidang penyiaran negara yang kini menjadi legasi peninggalannya.
Dayung Kumang: Aku Datang Menuntut Hutang
Authors: Robert Clayton
Published: July 2021

Projek Tahun Akhir telah membawa Danny, mahasiswa sebuah Universiti awam ke sebuah kampung di pedalaman Sarawak. Sesampainya di kampung tersebut, dia telah bertemu dengan seorang gadis cantik. Paras rupanya yang jelita dan anggun, telah membuatkan Danny dalam diam jatuh cinta pada pandang pertama. Malangnya, ada sesuatu perkara yang menjadi batu penghalang hubungan mereka.

Sepanjang Danny tinggal di kampung tersebut, banyak kejadian-kejadian aneh yang berlaku. Kemunculan seorang gadis misteri, penampakkan roh wanita dengan bau bangkai manusia dan kejadian pembunuhan yang mengerikan telah membuatkan seluruh warga kampung kembali diserang ketakutan. Siapakah gadis itu sebenarnya dan apakah kaitannya dengan kampung tersebut?
Gelagat perkahwinan Melayu Islam menerusi filem P. Ramlee
Authors: Abdullah Suhanim , Hamid Rosnaaini
Published: July 2021

Buku ini membincangkan beberapa permasalahan yang sering berlaku dalam sesebuah perkahwinan seperti yang dipaparkan dalam filem Madu Tiga dan Keluarga 69.Kedua-dua buah filem ini dikategorikan sebagai filem komedi di samping menyelitkan kritikan halus.Tanpa disedari penonton bukan sahaja terhibur dan leka dengan lakonan serta dialog yang nampak bersahaja, namun mereka turut terkesan melalui mesej yang secara halus menuntut agar masyarakat terus berfikir. Filem Madu Tiga menceritakan tentang seorang menantu kesayangan bernama Jamil telah mendapat restu bapa mertuanya untuk berpoligami.Gelagat Jamil yang beristeri tiga dianalisis dari sudut hukum syarak berdasarkan plot yang dipaparkan kepada penonton seperti faktor pendorong untuk menambahkan isteri, pelaksanaan keadilan dan tanggungjawab sebagai ketua keluarga, tatacara menjatuhkan talak serta hukum perceraian yang dituntut oleh agama. Menerusi filem Keluarga 69 pula peristiwa penting yang berlaku ialah jalinan perkahwinan yang lintang pukang antara dua buah keluarga sehingga lahir pula tiga buah keluarga yang baharu. Hubungan yang kusut menyebabkan timbul kecelaruan kedudukan pangkat dan panggilan dalam sesebuah keluarga.Penonton akan tertanya-tanya apakah perkahwinan seumpama itu sah di sisi agama? Oleh itu, buku ini telah mengupas gelagat dan isu yang terkandung dalam kedua-dua buah filem tersebut berdasarkan hukum syarak bertujuan memberi jawapan kepada persoalan-persoalan yang timbul. Di samping itu, masyarakat dapat menambahkan pengetahuan dan pemahaman agama secara santai dan bukan berhibur semata-mata.Kehadiran buku ini dapat memberi jawapan yang tepat berkaitan hukum agama secara khusus tentang permasalahan perkahwinan dan pentadbiran rumah tangga yang harmoni.
Busana Tradisional Negeri Sembilan
Authors: Zakaria Alias , Mohamed Berawi Mastura
Published: July 2021

Buku ini mengetengahkan keindahan dan keunikan busana tradisional Negeri Sembilan. Khazanah budaya ini diserikan dengan ungkapan, pantun dan syair yang menggambarkan tentang busana. Pembaca dibawa menelusuri sistem adat perpatih yang mempengaruhi perkembangan busana di Negeri Sembilan. Busana harian seperti baju kurung, baju kebaya setengah tiang, baju kebaya belah panjang dan baju Melayu cekak musang dijelaskan satu-persatu.Begitu juga busana adat istiadat yang hanya terdapat di Negeri Sembilan, iaitu busana Ibu Soko, Dato Bentara Perempuan, Dato Lembaga, Dato Adat dan Buapak. Busana pengantin Negeri Sembilan turut diperincikan dari hujung rambut hingga ke hujung kaki. Seterusnya bagi pencinta persembahan kebudayaan dan kesenian, turut ditampilkan busana Tarian Piring, Tumbuk Kalang dan Randai.Tidak ketinggalan sebagai pelengkap busana tradisional, pembaca dapat mengetahui lebih lanjut mengenai destar, tengkolok atau telepuk dan sanggul lintang. Kain samping yang menjadi pelengkap busana Melayu kaum lelaki dijelaskan cara pemakaian dan jenis ikatannya. Buku ini mampu menarik minat generasi kini untuk mengetahui asal usul, keistimewaan dan falsafah cara pemakaian busana tradisional yang diwarisi sejak turun temurun hingga sekarang. Buku ini amat bermakna kepada semua pencinta warisan budaya Melayu untuk melestarikan khazanah bangsa yang bernilai ini.
Menulis Sitcom: Mencontohi Pi Mai Pi Mai Tang Tu
Authors: Khan Hatta Azad
Published: July 2021

Sitcom Pi Mai Pi Mai Tang Tu adalah sejarah dalam dunia penyiaran di Malaysia. Sitcom ini menjadi program televisyen yang bertahan paling lama, bermula tahun 1985 dan berterusan selama hampir 18 tahun. Inilah sejarah yang tercipta oleh dua orang karyawan Hatta Azad Khan dan Othman Hafsham. Buku Menulis Sitcom Mencontohi Pi Mai Pi Mai Tang Tu ini ditulis khusus bagi memberikan serba sedikit gambaran bagaimana idea bagi sebuah drama komedi yang asalnya dipentaskan sebagai sebuah produksi teater, boleh dikembangkan menjadi siri televisyen yang diminati ramai. Buku ini turut dilengkapi contoh skrip serta contoh bagaimana menyediakan kertas proposal untuk dihantar kepada penerbit atau stesen televisyen. Kaedah menulis sitcom dimulai dengan mengenali sejarah luar dan dalam negara, mengkaji kelainan sitcom berbanding genre lain, mengenali struktur dan elemen, mencipta watak dan seterusnya memilih tajuk yang sesuai.Buku ini boleh dijadikan panduan yang sangat sesuai dan berguna oleh tenaga pengajar serta pelajar yang mengambil jurusan penulisan skrip di pusat pengajian tinggi atau sesiapa saja yang mempunyai minat dalam penulisan skrip dan mahu mencuba menulis sitcom. Pembaca boleh menjadikan dua buah naskhah daripada Siri Pi Mai Pi Mai Tang Tu - Episod Hangus (Bahagian I dan II) dan Episod Kumbang (Bahagian I dan II) sebagai contoh yang boleh diikuti.
Inovasi dan kreativiti berteraskan teknologi
Authors: Che Mat Ruzinoor
Published: July 2021

Buku ini menekankan prinsip kreativiti yang merupakan salah satu daripada prinsip PCI-CTI. Dewasa ini, dengan berkembangnya perubahan teknologi yang mendadak, prinsip kreativiti dilihat amat penting dalam membantu produk-produk yang dihasilkan supaya lebih berdaya saing dan boleh diterima pasaran. Sekiranya dalam produk yang dihasilkan tidak menekankan prinsip kreativiti, maka sudah semestinya produk itu tidak akan mendapat sambutan dalam kalangan pengguna.Keseluruhan kandungan buku ini membincangkan inovasi terbaru yang melangkaui pelbagai horizon kreativiti termasuklah koswer pembelajaran, komunikasi visual, teknologi pembujukan, permainan mudah alih, dan kedekatan budaya. Dengan terbitnya buku ini, diharapkan dapat dijadikan panduan dan bahan rujukan yang berguna pada setiap pembaca yang ingin memahami dengan lebih mendalam tentang kreativiti dalam produk inovasi.
313 tips for trainers: a master toolkit for aspiring professionals in the domain of training and development
Authors: Ahmed Umair , Abdul Majid Abdul Halim , Mohd Zin Md Lazim
Published: July 2021

313 Tips for Trainers: A Master Toolkit for Aspiring Professionals in the Domain of Training and Development covers a wide spectrum ranging from preparing and setting the stage for training to training evaluation. Principally, the book aims to be simple, no fuss practical guide for all young trainers, who aspire to develop for a promising career in the domain of training, consultancy and employee development in particular and HR in general.
Hubungan etnik
Authors: Abdul Hamid Solahuddin , Abdul Rahman Mohd Nizho , Mohamed Syed Sultan Bee Packeer , Mahmad Muhamad Amar , Mohd Yassin Khairiah , Abdullah Suhanim , Abdullah Syahrul Faizaz , Ahmad Muhammad , Md Zain Azman , Cusairi Rafidah Mohamad , Abd Matalib Mohamad Faizal
Published: July 2021

Buku Hubungan Etnik ini adalah hasil garapan idea dan pengalaman oleh tenaga akademik yang mengajar kursus ini di Universiti Utara Malaysia berdasarkan silibus yang telah ditetapkan oleh Kementerian Pendidikan Malaysia.Tajuk-tajuk yang dibincangkan dalam buku ini adalah merangkumi dan mengambil kira senarai bab yang terdapat dalam silibus kursus yang ditetapkan oleh Kementerian Pendidikan Malaysia dengan sedikit penambahan selari dengan landskap politik semasa di negara kita.Buku ini akan menjadi rujukan utama dalam pengajaran dan pembelajaran kursus ini di UUM di samping buku-buku rujukan lain. Walaupun buku ini khusus untuk para siswa UUM, namun ia juga sesuai digunakan oleh para siswa yang lain sama ada dari Institusi Pengajian Tinggi Awam dan Institusi Pengajian Tinggi Swasta, pelatih perguruan, pelajar pra-universiti, sekolah menengah dan orang perseorangan yang berminat untuk mengetahui berkenaan hubungan etnik terutamanya dalam konteks masyarakat pelbagai kaum di negara kita ini.
Manisnya komunikasi bersulam taqwa
Authors: Kamaruddin Azlina
Published: July 2021

Buku Manisnya Komunikasi Bersulam Takwa ini dipersembahkan secara santai berdasarkan pengalaman dan pembacaan penulis. Bermula dengan penjelasan konsep penting komunikasi, diikuti dengan kisah yang berhubung dengan komunikasi dalam masyarakat, dan seterusnya dilengkapkan dengan idea-idea berkaitan dengan perspektif Islam.Buku ini dapat membantu pembaca untuk mendapat satu kupasan maklumat tentang bidang komunikasi. Buku ini turut dibekalkan dengan fakta-fakta ilmiah berdasarkan kajian, ia berupaya memberi keyakinan kepada pembaca berhubung intipati yang hendak disampaikan. Bahasa yang digunakan mudah difahami dan menggunakan kosa kata yang boleh difahami oleh semua peringkat pembaca. Dengan contoh-contoh serta pengalaman hidup yang dikemukakan menerusi buku ini, ia membantu pembaca agar memahami idea-idea yang hendak disampaikan.Buku ini sesuai untuk pelajar yang mengikuti bidang komunikasi, pendidikan, psikologi, kaunseling dan bidang yang berkaitan dengan sains sosial dan kemanusiaan. Selain itu, buku ini juga sesuai untuk bacaan umum kepada mereka yang berminat untuk memahami komunikasi antara manusia.
Evaluating the Malaysian economy 2009-2018: growth, development and policies
Authors: Zainal Abidin Irwan Shah , Zainal Abidin Irwan Shah
Published: July 2021

Malaysia was once on the cusp of becoming one of the Asian Tigers as a result of the impressively high growth rates recorded in the early 1990s. From 1990 until 1997, the growth rate was above 9 percent per annum on average. This performance came to an end when the economy was struck by the 1997/98 Asian Financial Crisis, the worst economic crisis Malaysia has ever experienced since independence. Things eventually worsened with the onslaught of the 2008/09 Global Financial Crisis, which dragged the Malaysian economy yet into another round of a recession with the growth rate contracting at 1.5 percent in 2009. On hindsight, these two events, which have had a substantial impact on the state of the Malaysian economy, pointed to several urgent calls for economic reforms, such as the need to address structural weaknesses of the economy and to have a growth target which is both sustainable as well as inclusive. When Datuk Seri Najib Razak became the sixth Prime Minister of Malaysia from April 2009 until May 2018, it was clear that a new approach to economic development for Malaysia had to be crafted. Towards this end, he introduced the National Transformation Policy (NTP), so that the economy can be transformed into one that is of high-income and developed status by the year 2020. He also set a new vision for Malaysia, also known as the 2050 National Transformation, or TN50, which is meant to chart a new course for Malaysia to move into the second half of the 21st century. How successful is this transformational agenda? What are the other issues and challenges which need to be addressed? What important lessons can we learn from this transformational journey? This book is an attempt to address these specific questions by assessing Najibs economic plans, policies, programmes and vision which evolved during the nine years of his term as the sixth Prime Minister of Malaysia.
Wasatiyyah: konsep dan pelaksanaan
Authors: Abdul Hamid Solahuddin
Published: July 2021

Buku ini membincangkan wasatiyyah dari aspek definisi, konsep, gagasan, keperluan dan aplikasinya dalam kehidupan seharian khususnya dalam konteks masyarakat di Malaysia. Buku ini juga turut membincangkan konsep wasatiyyah dalam aspek teori dan perlaksanaannya dalam kehidupan manusia khususnya dalam konteks negara Malaysia pada masa kini.Penerbitan buku yang mengandungi himpunan 12 bab ini dibahagikan kepada dua bahagian. Bahagian satu mengandungi lima bab di bawah tema wasatiyyah sebagai satu gagasan. Pada bahagian dua di bawah tema perlaksanaan wasatiyyah dalam masyarakat mengandungi tujuh bab.
Qualitative Research: Data Collection and Data Analysis Techniques -2nd Edition
Authors: Muthiah Puvenesvary , Naidu R. Sivabala , Badzis Mastura , Mat Nayan Noor Fadhilah , Abdul Rahim Radziah , Abdul Aziz Noor Hashima
Published: July 2021

Qualitative Research: Data Collection & Data Analysis Techniques (2nd Edition)has been systematically revised with additional content, more in-depth explanations, and latest references to enhance the knowledge and skills required for those interested in conducting qualitative research.

The reader-friendly organisation and writing style of this edition provides guaranteed accessibility to a wide array of readers ranging from established scholars to novice researchers and undergraduates.

Each chapter in this edition is set to provide a clear, contextualised andcomprehensive coverage of the main qualitative research methods (interviews, focus groups, observations, diary studies, archival document analysis, and content analysis) aimed at equipping readers with a thorough understanding of the design, procedures and skills to effectively undertake qualitative research. At the same time, the authors have anticipated major concerns such as ethical issues that qualitative researchers often face and addressed them in the various chapters.

This effort has been made possible through the collaboration involvingnotable qualitative research scholars from different tertiary institutions Assoc. Prof. Dr. Puvensvary Muthiah (ELT Consultant), Dr. R. Sivabala Naidu (Taylors College), Assoc. Prof. Dr. Mastura Badzis (International Islamic University Malaysia), Dr. Radziah Abdul Rahim (formerly attached to National Defense University of Malaysia), Dr. Noor Fadhilah Mat Nayan (University of Reading), and Assoc. Prof. Noor Hashima Abd Aziz (Universiti Utara Malaysia).
Pengurus bertakwa memakmurkan syarikat
Authors: Yusof Ab. Aziz
Published: July 2021

Sebagai makhluk ciptaan Allah SWT, manusia telah diamanahkan untuk memanfaat, mengurus, mentadbir dan membangun segala sumber yang telah dikurniakan-Nya dengan sebaik dan seamanah yang mungkin. Setiap aktiviti pembangunan yang dijana hendaklah mengikut syariat yang telah ditetapkan. Dalam konteks memakmurkan syarikat, mereka perlu memenuhi tuntutan hubungan dengan Allah (hablumminallah) secara menegak dan pada masa yang sama memenuhi tuntutan hubungan sesama manusia (hablumminnas) dan makhluk-makhluk lain (hablumminalalamin) secara mendatar.Tanggungjawab ini hanya mampu dipikul oleh individu yang berusaha dengan penuh istiqamah untuk mencari kejayaan di dunia dan juga kejayaan di akhirat.Dalam konteks penulisan ini, individu tersebut ialah pengurus kepada sesebuah syarikat (mudir as-syarikat) yang akan diistilahkan sebagai Pengurus Bertakwa (Mudir Muttaqi). Pengurus Bertakwa sudah tentu akan melihat peranan mereka dari dwidimensi. Dimensi pertama, meletakkan peranan mereka sebagai seorang khalifah. Manakala dimensi kedua,meletakkan diri mereka sebagai seorang hamba.
Human resource costing review of literature and strategies for implementation
Authors: Abdul Majid Abdul Halim
Published: July 2021

Most modern HR practitioners would generally agree that the people in their organization are valuable assets and are as important, if not more important, than the organizationsphysical and intangible assets. The HR (people) assets have been recommended to be measured and linked to accounting reporting mode. Such mode or a discipline that measures human assets and activities is called the Human Resource Costing (HRC). The first part of this monograph highlights previous literatures in explaining concepts, justificationsand potential challenges in implementing HRC. Meanwhile, the second part offers some strategies and examples in measuring costs for selected HR elements such as on-lineselection, turnover, staff development, strike, accidents at workplace, interviews and absenteeism. Notes related to the Balance Scorecard (BSC), as a tool to support HRC implementation indicates a way forward where a framework that translates vision and strategy into financial and non-financial aspects are made toward the end of this monograph.
Tourism research in Malaysia what, which way and so what?
Authors: Din Abdul Kadir
Published: July 2021

This collection offers a sample of contemporary works on tourism and its impact on the Malaysian environment, written by academics from a variety of perspectives. Given the growing body of literature on different aspects of the industry the coverage is by no means representative, let alone exhaustive, of the current discourse.Nonetheless the nineteen chapters cover a range of interests and concerns which have emerged as a consequence of spectacular growth in tourist arrival which currently places Malaysia as one of the most popular destinations in Asia. Recent forecast indicates that the growth trends will continue for at least another decade before the country as a destination approaches maturity.This volume would be a useful reference for students, academic and other researchers who are looking for detailed information to enable them to analyse the impacts and implications of tourism development on the host society.
Pengaruh pemikiran ulama di Semenanjung Malaysia akhir abad ke-20
Authors: Ahmad Shukri
Published: July 2021

Buku ini cuba menelusuri peranan ulama di Semenanjung Malaysia bermula sejak awal abad ke-16 hingga kini.Walaupun masyarakat kini menerima ulama sebagai sarjana Islam yang menjadi pemelihara, penterjemah dan penyampai ajaran yang meliputi akidah serta undang-undang Islam, namun rata-rata mereka masih kabur dengan pengertian ulama itu sendiri. Justeru, buku ini dimulai dengan memberikan pentakrifan secara terperinci mengenai konsep ulama dan konsep ulama ad-din.Kemudian ia diikuti dengan kategori ulama mengikut pengertian al-Quran dan Hadis serta mengikut disiplin ilmu-ilmu Islam.Selain itu, dihuraikan juga mengenai perbezaan definisi ulama dan golongan intelektual.Buku ini memberi tumpuan khusus terhadap kategori ulama di Semenanjung Malaysia pada akhir abad ke-20.Selain itu, ia juga menganalisis mengenai peranan ulama sebagai pengawal pemikiran Syariat-Sunni dan pemikiran tasawuf.
Perdagangan antarabangsa teori & analisis
Authors: Abu Bakar Nor'Aznin
Published: July 2021

Setiap negara di dunia terlibat dalam perdagangan antarabangsa.Kebergantungan sesebuah negara kepada perdagangan antarabangsa dapat diukur melalui jumlah eksport dan importnya berbanding dengan Keluaran Dalam Negara Kasar (KDNK) negara berkenaan.Kegiatan eksport dan import ini mempengaruhi kadar pertumbuhan negara dan pendapatan rakyat negara yang melakukan perdagangan. Sesebuah negara boleh mengeluarkan produknya sendiri dengan menggunakan sumber tenaga buruh, modal dan sumber asli yang ada untuk memenuhi permintaan atau keperluan negara tersebut. Buku ini juga turut membincangkan mengenai halangan-halangan perdagangan yang dilaksanakan oleh kebanyakan negara pada masa kini dan kesan tindakan tersebut terhadap tingkat kebajikan rakyat sesebuah negara. Tidak ketinggalan, penulis membincangkan dan mengupas hal perdagangan antarabangsa Malaysia yang tertumpu kepada prestasi eksport dan import Malaysia.
Amerika Syarikat dan keseimbangan kuasa global pada era pasca-perang dingin, 1989-2000
Authors: Mohd Sani Mohd Azizuddin
Published: July 2021

Buku ini cuba mengkaji sejarah sistem global dan interaksi kuasa besar Amerika Syarikat dengan negara-negara dan masyarakat antarabangsa khususnya setelah berakhirnya Perang Dingin pada dekad terakhir abad ke-20 iaitu dari tahun 1989 hingga 2000.Keruntuhan Tembok Berlin pada tahun 1989 dan kejatuhan sistem komunis Soviet Union pada awal tahun 1990-an telah meninggalkan Amerika Syarikat sebagai sebuah kuasa tunggal dunia.Pengumuman Tatabaharu Dunia (New World Order) pada tahun 1991 oleh Presiden Amerika Syarikat George H. Bush dari podium Perhimpunan Agung Pertubuhan Bangsa-Bangsa Bersatu (PBB) telah mereformasi satu bentuk sistem dunia baharu yang sebenarnya ingin digerakkan mengikut acuan dan kepentingan Amerika Syarikat.Buku ini sesuai kepada pembaca yang ingin mengetahui tentang percaturan politik global yang berasaskan dasar luar kuasa besar dunia Amerika Syarikat.
Perancangan dan pembangunan pelancongan
Authors: Ibrahim Johan Afendi , Ahmad Mohamad Zaki
Published: July 2021

Pelancongan merupakan satu industri yang sedang berkembang maju di dunia termasuk Malaysia.Ini disokong oleh pertumbuhan ekonomi global yang semakin baik di samping peningkatan kualiti hidup penduduk dunia seperti kadar pendapatan, kesihatan dan waktu terluang. Kesan daripada keadaan ini, mereka berupaya melakukan perjalanan ke setiap pelusuk dunia untuk bercuti, rekreasi dan tujuan-tujuan lain. Pelancongan dilihat mampu menjadi ejen perubahan terhadap landskap ekonomi, alam sekitar dan sosial sesebuah kawasan. Ia mewujudkan pusat-pusat pertumbuhan baharu, menjanakan peluang pekerjaan dan keusahawanan kepada penduduk tempatan serta menggunakan sumber jaya sedia ada sebagai tarikan pelancong.Kerajaan mensasarkan pembangunan pelancongan tertumpu di kawasan-kawasan luar bandar disebabkan lokasi ini mempunyai kekayaan alam semulajadi dan warisan kebudayaan. Perancangan dan pembangunan pelancongan di sesebuah destinasi perlu diuruskan dengan baik supaya destinasi mampu bertahan dalam tempoh yang panjang di samping menyumbangkan manfaat kepada persekitaran.
Pendidikan & Pembangunan Kejayaan Bahasa Melayu Sebagai Bahasa Pengantar di Malaysia
Authors: Puteh Alis
Published: July 2021

Bahasa pengantar merupakan wahana yang paling berpengaruh untuk mengekalkan dan menggiatkan semula sesuatu bahasa dan budaya. Dasar bahasa pengantar yang menentukan kelompok sosial dan kelompok mana yang akan mempunyai peluang politik dan peluang ekonomi serta kelompok mana pula yang akan dipinggirkan. Setelah lebih 54 tahun bahasa Melayu dinobatkan sebagai bahasa pengantar, pemerkasaan semula bahasa Inggeris telah menimbulkan satu kontroversi.

Kontroversi ini berkait rapat dengan falsafah Dikotomi Fishman (1968). Kajian tersebut turut mendapati bahawa perbezaan pendidikan iaitu antara persekolahan yang dikelola oleh golongan mubaligh dengan persekolahan yang dikelola oleh kerajaan menghasilkan rakyat yang mempunyai tanggapan politik yang berbeza.
Aliran neokonservatif dalam dasar luar Amerika Syarikat satu analisis terhadap pengembangan idea, peranan dan pengaruh
Authors: Ismail Muhamad Takiyuddin
Published: July 2021

Buku ini menghurai dengan jelas perkembangan aliran neokonservatif dalam dasar luar Amerika Syarikat. Penulis membeza-bezakan teori-teori yang menjadi peganganpemimpin Amerika Syarikat. Daripada dasar mengikut teori realis, liberalisme(idealisme), elit, hegemoni hingga idealogi konservatif. Membaca buku ini, pembaca akan dapat memahami taktik kuasa besar dalam mengekalkan hegemoni. Jadi ia membantu pembaca memahami apa yang berlaku dan yang menjadi arah tuju politik dan ekonomi Amerika Syarikat.
Pengenalan kepada bahasa-bahasa pengaturcaraan
Authors: Din Roshidi , Osman Baharudin
Published: July 2021

Objektif utama buku ini ialah memberikan pengetahuan asas mengenai struktur bahasa-bahasa pengaturcaraan dan pelaksanaannya. Buku ini membincangkan tentang konsep asas bahasa dari sudut perbezaan antara bahasa-bahasa bagipemboleh ubah, jenis data, kawalan, sintaks dan semantik. Ini termasuklah prinsip asas rekabentuk bahasa seperti rekod, senarai, tatasusunan dan penunjuk. Di samping itu, buku ini juga memberi penekanan perbezaan asas di antara paradigma bahasa-bahasa pengaturcaraan. Antara bahasa-bahasa utama dibincangkan ialah Pascal, C, C ++, Ada, Java, Lisp, Algol, Fortran, Prolog, Smalltalk, Scheme dan bahasa-bahasa pengaturcaraan yang lain.
Teori ekonometrik dengan aplikasi SAS
Authors: Lim Hock Eam , Applanaidu Shri Dewi
Published: July 2021

Buku ini meliputi kesemua teori ekonometrik pada peringkat pengenalan bagi pelajar universiti. Beberapa teknik ekonometrik lanjutan seperti kaedah penganggaranmodel regresi dengan ralat model berbentuk autoregresif, juga dibincangkan. Buku ini menunjukkan bagaimana teknik-teknik ekonometrik boleh diaplikasikan dalam data sebenar dengan bantuan perisian komputer SAS. Sifat aplikasi ini menjadikan buku ini sesuai untuk para penyelidik yang minat untuk menggunakan model ekonometrik dalam kajian mereka. Dengan fokus yang seimbang antara teori dan aplikasi, buku ini sangat sesuai dijadikan bahan rujukan utama bagi pelajar universiti.
Perbankan dan pasaran modal Islam: Isu dan aplikasi
Authors: Sabudin Noor Sa'adah , Mohammad Bahar Nor Fadzlin , Abd. Wahab Norazlina
Published: July 2021

Sejajar dengan matlamat negara Malaysia menyasarkan pencapaian sekitar 20 peratus daripada pasaran perbankan domestik dikuasai oleh sistem perbankan Islam menjelang tahun 2010, pelbagai usaha dilaksanakan oleh kerajaan mahupun pihak swasta untuk terus membangunkan sistem kewangan Islam.Pelan Induk 10 tahun Perbankan Islam turut dilancar bagi mewujudkan satu sistem kewangan yang cekap, progresif dan lengkap selain memperkenalkan Malaysia sebagai pusat perbankan dan kewangan Islam di rantau ini. Kini, sistem kewangan Islam ialah sebahagian daripada sistem kewangan negara yang meletakkan Malaysia ke hadapan berbanding negara lain.Malaysia komited untuk membangunkan sistem perbankan Islam dan pada masa yang sama berusaha melaksanakan sistem kewangan Islam dalam struktur kewangan negara secara menyeluruh. Dengan peningkatan dalam dimensi kewangan Islam pada peringkat global, landskap kewangan Islam berubah dengan penglibatan pemain pasaran yang lebih pelbagai serta persekitaran yang lebih berdaya saing.Skop perniagaan kewangan Islam kini lebih meluas sebagai tindak balas kepada perubahan permintaan pelanggan pada peringkat global.Justeru, isu dan cabaran yang dihadapi oleh bank Islam untuk berkembang pada peringkat antarabangsa semakin kompleks.Antara cabaran global yang dihadapi ialah struktur instrumen kewangan, takaful dan pasaran modal yang lebih kompleks dan sofistikated akibat peningkatan dalam persaingan.
Konflik dalam kepimpinan
Authors: Sudin Sobri , Hussein Hafidz
Published: July 2021

Buku ini merupakan usaha berterusan penulis merakamkan pengalaman pemerhatian dan keterlibatan dalam kancah dan realiti politik Negeri Kedah. Meskipun buku ini bersifat politikal, namun sesuai dan sinonim dengan dua bidang jurusan ilmu, iaitu kepimpinan dan pengurusan. Penerbitan buku ini juga dapat memperbanyakkan khazanah penulisan agar transliterasi ilmu daripada ketamadunan luar dapat dikongsioleh semua pihak demi menggarap kecemerlangan dan pembelajaran. Inilah yang disebut sebagai cakap serupa bikin, bukannya mengkumandangkan tema atau gagasan perjuangan nasionalis bangsa, namun pada masa yang sama menjadi duri dalam daging untuk meruntuhkan keperibadian dan kecerdikan anak bangsa.